Verkragters sterf ná gemeenskap reg in eie hande neem | Maroela Media
Verkragters sterf ná gemeenskap reg in eie hande neem
Die polisie in Brits ondersoek tans twee sake van moord ná die dood van twee verdagtes wat na bewering 'n 26-jarige vrou in Elandsrand verkrag het.
Die vrou was glo besig om te ryloop van Brits na Pretoria toe die twee verdagtes gestop het om haar op te laai. Die verdagtes het glo op pad geld van die vrou geëis, maar sy het niks by haar gehad nie. Hulle het toe na die naaste veld gery en haar verkrag.
Die vrou het na haar huis in die Oukasie-dorpsgebied gevlug waar sy lede van gemeenskap van die voorval vertel het. Ná 'n soektog het die gemeenskap glo die verdagtes, wat van dieselfde gemeenskap is, opgespoor en aangerand.
Een van die verdagtes is as gevolg van sy beserings op die toneel dood. Die ander verdagte het dit reggekry om te vlug, waarna hy na bewering in 'n sloot gespring het. Hy is Vrydag deur 'n verbyganger dood aangetref.
Niemand is nog in verband met die saak in hegtenis geneem nie.
Dit wil gedoen word want die polisie sou die verdagtes nooit gekry het nie .Hou so aan een vd dae is al die verkragters en moorde naars uit geroei 10 uit 10 vir die wat dit gedoen het.Want n mens kry die ewige haat en pes in die goed
Dit is tyd dat mense wat so iets doen gestenig word.
Die verkragter het reg in SY eie hande geneem toe hy die vieslike daad gepleeg het so…dan sien ek nie fout met die gemeenskap se manier van dinge uit sorteer nie. Hoevele kere het verkragters nie losgekom/uit die tronk gekom en weer en weer en weer dit gedoen nie?
Wie gee om wie hulle dood gemaak het. Dis reg , hulle verwoes n ander persoon se lewe. Daai mense wat hulle dood gemaak het moet n prys kry!!!
Geregtigheid het geseevier. Die polisie sê altyd hulle het die publiek se hulp nodig. So daar is dit.